Diari Oficial de la Generalitat Valenciana


Sumari del DOGV 4785, del 29-06-2004 (2004/6739)

DECRET 102/2004, de 25 de juny, del Consell de la Generalitat, pel qual es crea l'Institut Interuniversitari de Desenrotllament Local entre la Universitat de València i la Universitat Jaume i de Castelló.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4785

Data del DOGV
:   29-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6739


Data del document
:   25-06-2004

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Universitat Jaume I
    * Universitat de València
    * legislació
    * desenvolupament regional
    * desenvolupament rural
    * cooperació administrativa
    * universitat

DECRET 102/2004, de 25 de juny, del Consell de la Generalitat, pel qual es crea l'Institut Interuniversitari de Desenrotllament Local entre la Universitat de València i la Universitat Jaume i de Castelló. [2004/X6739]
  
Informada favorablement pels consells de govern de la Universitat de València i de la Universitat Jaume I de Castelló la creació de l'Institut Interuniversitari de Desenrotllament Local, ha sigut aprovada la proposta pels seus consells socials, amb dates 30 de març del 2004 i 18 de desembre del 2003, respectivament.
  
La Universitat de València i la Universitat Jaume I de Castelló van subscriure el corresponent conveni de creació a València, el 3 de desembre del 2003.
  
El Consell Valencià d'Universitats, en sessió de 25 de març del 2004, va conéixer la sol·licitud de la Universitat de València i la Universitat Jaume I de Castelló, tal com disposa respecte a la creació, ampliació i transformació de centres universitaris l'article 3.2 de la Llei 5/2002, de 19 de juny, de Creació del Consell Valencià d'Universitats i de la Comissió Valenciana d'Acreditació i Avaluació de la Qualitat del Sistema Universitari Valencià.
  
L'Agència Nacional d'Avaluació i Prospectiva del Ministeri de Ciència i Tecnologia ha emés avaluació positiva respecte de la creació de l'Institut Universitari de Desenrotllament Local.
  
Per això, d'acord amb el que establix l'article 10, en relació amb el 8.2, de la Llei Orgànica 6/2001, de 21 de desembre, d'Universitats, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 25 de juny de 2004,
  
DECRETE
  
Article únic
  
Es crea l'Institut Interuniversitari de Desenrotllament Local amb el caràcter d'institut interuniversitari, integrat per la Universitat de València i la Universitat Jaume I de Castelló, que es regirà pel que disposa la Llei Orgànica 6/2001, de 21 de desembre, d'Universitats, la seua normativa de desenrotllament i el conveni interuniversitari de creació.
  
DISPOSICIONS FINALS
  
Primera
  
Es faculta el conseller de Cultura, Educació i Esport per a dictar les disposicions necessàries per a l'aplicació i execució del que disposa este decret.
  
Segona
  
Este decret entrarà en vigor l'endemà de la publicació en el Diari Oficial de la Generalitat Valenciana.
  
València, 25 de juny de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS